Primària

**Valors Cívics i Socials 5**

Programació

**Unitat 6**

 **1.** Presentació de la unitat

 **2.** Objectius didàctics

 **3.** Continguts de la unitat, criteris d’avaluació i estàndards d’aprenentatge avaluables

 **4.** Selecció d’evidències per al dossier (*porfolio*)

 **5.** Competències: descriptors i acompliments

 **6.** Tasques

 **7.** Estratègies metodològiques

 **8.** Recursos

 **9.** Eines d’avaluació

**10.** Mesures per a la inclusió i l’atenció de la diversitat

**11.** Autoavaluació del professorat

# 1. PRESENTACIÓ DE LA UNITAT

## Títol

I els altres?

## Descripció de la unitat

En aquesta unitat els centres d’interés seran l’empatia, l’escolta activa i el pensament. Provarem de focalitzar l’atenció de l’alumnat en la comprensió, l’escolta i el raonament de les idees i els sentiments dels altres, a més de l’elaboració d’idees a partir de les opinions d’altres.

A través de les diferents activitats proposades en la unitat, es pretén que els alumnes analitzen la seua capacitat per a escoltar, empatitzar i generar idees des d’una perspectiva positiva que els permeta comunicar-se millor amb les persones que els envolten i afrontar les seues relacions interpersonals de manera pacífica i democràtica.

## Temporalització: quatre sessions

Febrer:

• Sessió 17: Aprén a empatitzar.

• Sessió 18: Ser o no ser... empàtic.

• Sessió 19: Parla, t’escolte.

• Sessió 20: Raonar i pensar les idees.

# 2. OBJECTIUS DIDÀCTICS

• Entendre el concepte d’empatia.

• Posar-se en el lloc d’altres per a comprendre’ls millor.

• Desenvolupar el pensament de perspectiva.

• Aprendre accions que afavorixen l’escolta activa.

• Enfortir l’escolta activa.

• Analitzar les idees pròpies i alienes.

• Generar idees i pensaments propis a partir de les aportacions dels altres.

• Identificar d’on procedixen les seues idees.

# 3. CONTINGUTS DE LA UNITAT, CRITERIS D’AVALUACIÓ I ESTÀNDARDS D’APRENENTATGE AVALUABLES

|  |  |  |
| --- | --- | --- |
| **Continguts** | **Criteris d’avaluació** | **Estàndards d’aprenentatge avaluables** |
|  |  |  |
| • L’empatia.• La comprensió activa dels altres. • El pensament de perspectiva.• Les habilitats d’escolta activa: reforç, reestructuració, reflex de sentiments. • El raonament de les idees d’altres persones.• L’elaboració d’idees i opinions a partir de les idees i opinions d’altres. |  1. Realitzar una comprensió activa dels altres mitjançant habilitats d’escolta i fer servir el pensament de perspectiva. |  1.1. Escolta tenint en compte els sentiments i pensaments que són subjacents al que s’està dient en activitats cooperatives. 1.2. Realitza un reconeixement positiu d’altres persones durant activitats col·laboratives. 1.3. Interacciona apropiadament amb diferents tipus de persones. 1.4. Es posa al lloc del seu interlocutor i interpreta adequadament en dialogar. 1.5. Escolta exposicions orals i entén la comunicació des del punt de vista de qui parla.  1.6. Escolta activament i demostra interés per l’altra persona i ajuda que continue motivada per a expressar-se. 1.7. Distingix estratègies que l’ajuden a escoltar activament. 1.8. Interpreta i dóna sentit al que sent. |
|  2. Raonar les idees d’altres persones i elaborar idees i opinions a partir de les dels interlocutors.  |  2.1. Elabora idees i opinions personals en relació amb les dels seus interlocutors en els treballs de grups. 2.2. Reconeix les fonts d’informació de les seues pròpies idees. |

# 4. SELECCIÓ D’EVIDÈNCIES PER AL DOSSIER (*PORFOLIO*)

Els estàndards d’aprenentatge mostren el grau d’assoliment dels criteris d’avaluació des de la mateixa descripció i concreció del criteri. Per tal de facilitar el seguiment del desenvolupament de cada estàndard, buscarem evidències dels alumnes que en mostren l’evolució en cada un.

En l’annex d’avaluació es proposa un dossier (*porfolio*) d’evidències per als estàndards d’aprenentatge. El quadre següent suggerix una selecció d’algunes d’aquestes possibles evidències. Els docents podran substituir-les per unes altres que consideren més rellevants per al desenvolupament del seu grup.

Llibre de l’alumne (LA) / Proposta didàctica (PD)

|  |  |
| --- | --- |
| **Estàndards d’aprenentatge avaluables** | **Selecció d’evidències per al dossier** |
|  |  |
|  1.1. Escolta tenint en compte els sentiments i pensaments que són subjacents al que s’està dient en activitats cooperatives. | • Dibuix de l’apartat «Tertúlia» de la sessió 17. |
|  1.2. Realitza un reconeixement positiu d’altres persones durant activitats col·laboratives. | • Paraules subratllades en l’activitat 2 de l’apartat «Com ser empàtic?» de la sessió 17. |
|  1.3. Es posa en el lloc del seu interlocutor i interpreta adequadament en dialogar. | • Explicació d’un problema d’altres companys en l’apartat «Jo tinc un problema» de la sessió 17. |
|  1.4. Escolta exposicions orals i entén la comunicació des del punt de vista del que parla.  | • Explicació dels cercles de l’activitat de l’apartat «Quan ens costa ser empàtics...» de la sessió 18. |
|  1.5. Interacciona apropiadament amb diferents tipus de persones. | • Proposta de millora en l’apartat «Posa a prova la teua capacitat d’empatitzar» de la sessió 18. |
|  1.6. Escolta activament, demostrant interés per l’altra persona i ajudant que continue motivada per a expressar-se. | • Paraules o preguntes realitzades en l’apartat «Tertúlia» de la sessió 19. |
|  1.7. Distingix estratègies que l’ajuden a escoltar activament. | • Aspectes importants per a tindre una bona conversa en la primera activitat de l’apartat «Què és l’“escolta activa”? de la sessió 19. |
|  1.8. Interpreta i dóna sentit al que sent. | • Gestos realitzats en l’activitat de l’apartat «Avant, t’escolte» de la sessió 19. |
|  2.1. Elabora idees i opinions personals en relació amb les dels seus interlocutors en els treballs de grups. | • Explicacions de l’activitat o joc de coneixement de l’apartat «Per què...?» de la sessió 20. |
|  2.2. Destria les fonts d’informació de les seues pròpies idees. | • Nom de persones o fonts que li proporcionen la informació que sap sobre el deteriorament del medi ambient en l’apartat «Coneix-te un poc millor» de la sessió 20.  |

# 5. COMPETÈNCIES: DESCRIPTORS I ACOMPLIMENTS

|  |  |  |
| --- | --- | --- |
| **Competència** | **Descriptor** | **Acompliment** |
|  |  |  |
| *Comunicació lingüística*  | Expressar oralment de manera ordenada i clara qualsevol tipus d’informació. | Dialoga amb coherència sobre els temes plantejats.  |
| Pla lector: comprendre el sentit dels textos escrits. | Realitza amb correcció les activitats que complementen el text després d’haver-lo llegit. |
| *Competència matemàtica i competències bàsiques en ciència i tecnologia* | Aplicar les estratègies de resolució de problemes a qualsevol situació problemàtica. | Resol les activitats i situacions hipotètiques plantejades en la unitat. |
| *Competència digital* | Comprendre els missatges elaborats en codis diversos. | Interpreta amb correcció el suport visual per a la realització de l’activitat. |
| *Aprendre a aprendre* | Avaluar la consecució d’objectius d’aprenentatge. | Reconeix els aspectes apresos en la unitat.  |
| Aprenentatge cooperatiu: generar estratègies per a aprendre en diferents contextos d’aprenentatges.  | Participa en les dinàmiques cooperatives en què practica la seua capacitat d’empatia, escolta i raonament. |
| Intel·ligències múltiples: identificar potencialitats personals com a aprenent: estils d’aprenentatge, intel·ligències múltiples, funcions executives… | Explica als companys maneres d’empatitzar, escoltar i raonar que l’ajuden a comunicar-se millor amb els altres. |
| *Competències socials i cíviques* | Reconéixer riquesa en la diversitat d’opinions i idees. | Accepta les aportacions i consells dels companys de forma positiva. |
| Educació en valors: mostrar disponibilitat per a la participació activa en àmbits de participació establits. | S’esforça, atén, participa i realitza les activitats amb interés. |
| *Sentit d’iniciativa i esperit emprenedor* | Mostrar iniciativa personal per a iniciar o promoure accions noves. | Proposa estratègies per a comprendre, escoltar els altres i desenvolupar idees a partir de les que aporten altres companys. |
| *Consciència i expressions culturals* | Expressar sentiments i emocions des de codis artístics. | Improvisa situacions en què interpreta rols que l’ajuden a expressar les seues idees i sentiments. |

# 6. TASQUES

Llibre de l’alumne (LA) / Proposta didàctica (PD) / Llibre digital (LD)

**Tasca 1: Sessió 17:** Aprén a empatitzar

• Realitzem l’activitat «Abans de la sessió» de la PD per a introduir la sessió.

• Lectura i reflexió individual de les preguntes de la imatge de l’apartat «Saber interpretar com es troben els altres».

• Dialoguem com si fórem una altra persona en l’apartat «Tertúlia».

• Aprenem què és l’empatia realitzant una lectura comprensiva del text i les activitats de l’apartat «Com ser empàtic?».

• Experimentem els sentiments dels nostres companys en l’apartat «Jo tinc un problema».

• Realitzem l’activitat «Després de la sessió» de la PD per a tancar la sessió.

**Tasca 2: Sessió 18:** Ser o no ser... empàtic

• Realitzem l’activitat «Abans de la sessió» de la PD per a introduir la sessió.

• Lectura d’un dilema pedagògic en l’apartat «Quin dilema!».

• Ens posem al lloc del personatge del dilema en l’apartat «Tertúlia».

• Analitzem els moments en què ens resulta difícil ser empàtics realitzant la lectura comprensiva del text de l’apartat «Quan ens costa ser empàtics...» i l’activitat que l’acompanya.

• Ideem en semblants propostes de millores per als conflictes personals en l’activitat de l’apartat «Posa a prova la teua capacitat d’empatitzar».

• Realitzem l’activitat «Després de la sessió» de la PD per a tancar la sessió.

**Tasca 3: Sessió 19:** Parla, t’escolte

• Realitzem l’activitat «Abans de la sessió» de la PD per a introduir la sessió.

• Coneixem per a què servixen els programes de reconeixement de veu i contestem mentalment les preguntes que es plantegen en l’apartat «Programes de reconeixement de veu».

• Fem preguntes per saber les necessitats dels nostres companys en l’apartat «Tertúlia».

• Lectura comprensiva del text de l’apartat «Què és l’“escolta activa”? i realització de les dues activitats que l’acompanyen.

• Posem en pràctica l’escolta activa en l’activitat de l’apartat «Avant, t’escolte».

• Realitzem l’activitat «Després de la sessió» de la PD per a tancar la sessió.

**Tasca 4: Sessió 20:** Raonar i pensar les idees

• Realitzem l’activitat «Abans de la sessió» de la PD per a introduir la sessió.

• Llegim i observem individualment les vinyetes de l’apartat «Per què?... ».

• Inventem jocs i activitats en grups en l’apartat «Tertúlia».

• Llegim el text de l’apartat «Saber com pensem» i realitzem individualment les activitats que l’acompanyen.

• Aportem la nostra opinió sobre el medi ambient i la comunicació, i expliquem d’on ens vénen aquestes idees en l’apartat «Coneix-te un poc millor».

• Realitzem l’activitat «Després de la sessió» de la PD per a tancar la sessió.

# 7. ESTRATÈGIES METODOLÒGIQUES

En el desenvolupament de les tasques es fan servir diverses estratègies metodològiques:

• Treball reflexiu individual en el desenvolupament de les activitats individuals.

• Discussions i treball per parelles i grups reduïts.

• Posada en comú en gran grup: després del treball individual o de grup.

• Estructures de cooperatiu suggerides en la guia del professor per a treballar els principis de definició d’objectiu de grup, interdependència positiva i interacció cara a cara.

• Iniciar les sessions partint d’imatges que capten l’atenció de l’alumne per a facilitar l’aprenentatge dels continguts de la unitat.

• Treballs plàstics, d’expressió artística i corporal en els quals plasmen de diferents maneres el que van descobrint i aprenent.

• Seqüenciació lògica, progressiva i pràctica dels continguts i activitats, basada en el mètode d’aprenentatge per experiència.

• Exposició del professor.

# 8. RECURSOS

Per al tractament de la unitat, a més del llibre de l’alumne, es faran servir:

• El llibre digital

• Recursos interactius proposats en l’apartat «En la xarxa»

• Vídeos, cançons, contes i imatges

• Revistes i/o diaris

• Pissarra tradicional o digital

• Folis o cartolines xicotetes i grans

• Llapis de colors i retoladors

• Paper llençol blanc

• Tisores i goma d’enganxar

• Capses de cartó

• Reproductor de CD i música variada.

**Recursos digitals**

• Llibre digital: els alumnes podran reforçar o ampliar els continguts estudiats utilitzant els recursos digitals disponibles.

• A continuació, es recullen alguns enllaços web: *http://anayadigital.es*

# 9. EINES D’AVALUACIÓ

• Registre d’avaluació (en l’annex d’avaluació).

• Altres recursos: rúbrica, diana, etc. (en l’annex d’avaluació).

# 10. MESURES PER A LA INCLUSIÓ I L’ATENCIÓ DE LA DIVERSITAT

• Quines dificultats i potencialitats preveig en el grup durant el desenvolupament de la unitat?

• Com en minimitzaré les dificultats?

• Quines necessitats individuals preveig en el desenvolupament de la unitat?

• Quins recursos i estratègies empraré per a atendre les necessitats individuals?

# 11. AUTOAVALUACIÓ DEL PROFESSORAT

• Quin percentatge d’alumnes han assolit els objectius d’aprenentatge de la unitat?

• Què és el que ha funcionat millor en aquesta unitat?

• Què canviaria en el desenvolupament de la unitat el curs que ve? Per què?